Liste over filmpriser og prisnominasjoner tildelt Natalie Portman

Liste over filmpriser og prisnominasjoner tildelt Natalie Portman omfatter tildelinger av og nominasjoner til 12 amerikanske og én britisk filmpris. Natalie Portman er en amerikansk skuespiller, som hadde sin spillefilmdebut i Léon (1994) og har siden spilt i Star Wars Episode I: Den skjulte trussel (1999), Der det er hjerterom (2000), Star Wars Episode II: Klonene angriper (2002), Cold Mountain (2003), Closer (2004), Star Wars Episode III: Sithene tar hevn (2005), V for vendetta (2006), Brothers (2009), Black Swan (2010), No Strings Attached (2011), Thor (2011), Thor: The Dark World (2013) og Jackie (2016).

Portman vant flere av filmbransjens største priser i 2011 etter sin kritikerroste tolkning som ballettdanseren Nina Sayers i Darren Aronofskys psykologiske thriller Black Swan fra 2010. Hun har også medvirket i Closer, V for Vendetta og Jackie.

Historie 
Selv om Portman mottok sine første store nominasjoner på 2000-tallet, ble hun nominert til mindre priser som Chicago Film Critics Association Awards og YoungStar Awards på slutten av 1990-tallet for filmene Heat, Everyone Says I Love You, Star Wars Episode I: Den skjulte trussel, Mars Attacks! og Beautiful Girls. Hennes første prisvinnende rolle i en populær bransjepris var imidlertid for rollen som Padmé Amidala i Star Wars Episode II: Klonene angriper, der hun vant en Teen Choice Award i kategorien Favorittfilmskuespillerinne: Drama/Actioneventyr.

Rollen som Alice i dramafilmen Closer ga Portman hennes første Oscar-, BAFTA- og Critics' Choice Movie Awards-nominasjoner, samt hennes første Golden Globe-pris. Hun delte også øvrige nominasjoner med Jude Law, Clive Owen og Julia Roberts, og vant en National Board of Review Award for beste skuespillerensemble.

I 2011 vant hun sin første Oscar for beste kvinnelige hovedrolle for rollen som Nina Sayers i den psykologiske thrilleren Black Swan, de andre nominerte var Annette Bening, Nicole Kidman, Jennifer Lawrence og Michelle Williams. Birger Vestmo fra Filmpolitiet mente at Portman «virkelig» fortjente Oscarprisen. «Hadde ikke Natalie Portman vunnet Oscar, hadde jeg sporenstreks reist til Los Angeles for å kjølhale hele Oscar-akademiet. Hennes kraftprestasjon i Black Swan måtte bare belønnes med en Oscar!» Filmjournalisten Anne Hoff har sagt til NRK at seieren var forventet, fordi «[det] at folk forandrer seg mye for en rolle er noe Oscar-akademiet alltid har satt veldig pris på.»

Hun vant for øvrig også Golden Globe, British Academy Film Awards («BAFTA»), Critics' Choice Movie Award og Screen Actors Guild Award for rollen. Portman vant en ny Critics' Choice Movie Award for rolletolkningen i Jackie, og ble også nominert til en Golden Globe, en SAG-pris og en Oscar.

Liste

Fotnoter

Referanser 
Generelt
  Priser tildelt Natalie Portman hos Internet Movie Database

Spesifikt

Portman, Natalie